Псым хэтхэ зэхъум шъотехьэ-текlэу тыгъэм пэшlэтыщтыгъэ къэгъагъэхэр джы кlосагъэх, яфыжьышъо пычъыгъ, чlыпцlашъор къаштагъ. Алъэкъо кlахьы гъумыхэри псынкlэу гъопцагъэх, дэкъацэм кlащыгъэ шъо цlынэр зэрэхъурэм нахьыеу, псыгъуабзэ хъугъэх. Джы ахэр теплъэджэ дэдагъэх. Такъикъ заулэкlэ узэкlэlэбэжьымэ уашъом енэцlыхэу ашъхьэхэр гъэlагъэу, нэр пlэпахэу тыгъэм пэшlэтыщтыгъэ къэгъагъэхэм нибжьи япхьылlэжьыныгъэхэп. Шъугъэмэ гомыlури къапихы хъугъэ.